Kuu aega tagasi pakkus Pentax julgematele fotohuvilistele oma võimed proovile panna ja sõnastas väljakutse - rääkida lugu inimesest fotograafia abil. Täna on kätte jõudnud esikoha välja kuulutamise päev. Žürii esimehe Kaupo Kikkase sõnul on esikoha pälvinud pilt üks ebatraditsiooniline portree.    "Võidupilt tuli  esile oma originaalsuse ja tugeva autoripoolse lähenemisega. Portrees on väga õnnestunult kasutatud topeltekspositsiooni. Rohu muster vormib eriliselt välja portreteeritava reljeefi, jätab palju tõlgendamisvõimalusi ja on esteetiliselt kaunis ja huvitav."